Éyə Ǹtondôbə Zambá ā kɔ́bɔ̄ ná: ngə́ étɔŋ ńtómba yávə̄ mɔ́n wōē ḿbɔ̄g éfáī yā élīg dzíé, efáī tē yâyi wóge ai mɔ́n wōé tě, yâyi wóge ai bɔ́n bə́ mɔ́n tě anə́ ngab elíg dzābán yā é tǐ á mvɔŋ bod dzabán. 17Hədá ngə́ étɔŋ ńtómba é fáī étūgā dzíé dzyā, éfái ǎ nɔ̄ŋ é byə́m byáwóge ai nyémēn, efáī tē yâyi wóge ai etúga a kələ kwí á m̀bú yǎ á ngāsoé dzɔ̄, efái é dúgān sɔ́ á mɔ́ mə́ étɔŋ ńtómba; hə ǹnyie anə́ é ngab elíg bə́ və́ bɔ́n bə́ étɔŋ ńtómba ńdzɔ yǎyi lígī á mɔ́ mábán. 18Etɔŋ ǹtómba yáyi kig nɔŋ dzóm ziŋ élīg áyɔŋ, nə́ a fadi dzóm yā yáwóge ai ayɔŋ; á byə́m bíé bíbēn ḿbyā ǎ yi komozan élīg bɔ́n bóé étē, ású yə̄ nâ bə́ zā tsídán mod m̀bɔ́g yǎ áyɔŋ dáma oyáb ai é dzóm yáwóge ai nyé.